רדוסלאב "ראשו" נסטרוביץ (סרבית: Радослав "Рашо" Нестеровић; נולד ב-30 במאי 1976 בליובליאנה, סלובניה, יוגוסלביה) הוא כדורסלן עבר סלובני בעל אזרחות סרבית ויוונית ששיחק בעמדת הסנטר. נסטרוביץ' המתנשא לגובה של 213 ס"מ נחשב לגדול הכדורסלנים הסלובנים.
נסטרוביץ' שנולד וגדל בליובליאנה החל לשחק כדורסל במספר קבוצות קטנות מעיר הולדתו. לאחר זמן מה עבר לשחק באקדמיית הנוער של פרטיזן בלגרד. נסטרוביץ', שכשרונו כבש סקאוטים מרחבי סלובניה ואף באירופה נחשב לדור העתיד של הכדורסלנים הסלובנים.
נסטרוביץ' החל לשחק כדורסל מקצועי בקבוצת פאוק סלוניקי, בעקבות המצב הביטחוני העגום לאחר מלחמות יוגוסלביה. בזמן ששיחק ביוון, השיג אזרחות מקומית במטרה להימנע מהסנקציות שהפעיל האיחוד האירופי כנגד פשעיה של יוגוסלביה ואזרחיה וכן שינה את שמו לשם יווני, רדוסלאב מאקריס .
בעונת 1995-96, לאחר שלוש עונות בפאוק סלוניקי, חזר למדינת מולדתו, סלובניה, כשעבר לשחק במדיה של ). בעונתו הראשונה בקבוצה השיג ממוצעים של 17 נקודות ו-14 כדורים חוזרים ב-30 דקות. בעקבות יכולת זאת, זומן לראשונה לנבחרת סלובניה שהתחרתה באליפות אירופה עד גיל 22, באותו טורניר, נבחר לשחקן המצטיין של האליפות. עונה לאחר מכן, נסטרוביץ' שהגיע עם קבוצתו לפיינל פור היורוליג שנערך ברומא. באותה עונה השיג ממוצעים של 14 נקודות ו-8 ריבאונדים בכ-24 דקות.
לאחר עונה, בעקבות יכולתיו, נחשף נסטרוביץ' למספר קבוצות פאר באירופה שהתחרו ביניהן על החתמתו למספר שנים. הוא חתם בקינדר בולוניה. במשך עונותיו בקבוצה עזר לוירטוס לזכות באליפות היורוליג לאחר שבגמר התבלט וקלע 16 נקודות והוריד 9 כדורים חוזרים וכן באליפות איטליה ובגביע האיטלקי.
בשנת 1999 נסטרוביץ' נרשם לדראפט ה-NBA ונבחר במקום ה-17 הכללי על ידי המינסוטה טימברוולבס. הוא הצטרף אל הקבוצה רק בסוף עונת 1998-99 בה שיחק עד סיום עונת 2002-03.
ב-21 ביוני 2006, נסטרוביץ' עבר בעסקה לטורונטו ראפטורס עבור כסף, השחקנים מאט בונר, אריק ויליאמס ובחירת דראפט מהסיבוב השני ב-2009. בעונתו הראשונה בראפטורס קבע ממוצע של 6.2 נקודות, כ-4.5 כדורים חוזרים וחסימה אחת למשחק. בעונה שלאחר כך, נסטרוביץ' הרבה לשחק עוד יותר ודבר זה התבטא כשניצח משחקים לבדו, אחת הפעמים לכך הייתה ב-2 באפריל מול האטלנטה הוקס שקלע שלשה, שקבע ניצחון לראפטורס שניות בודדות לפני סיום המשחק. נסטרוביץ' סיים את העונה עם ממוצעים של 7.8 נקודות וכ-5 כדורים חוזרים למשחק.
ב-26 ביוני 2008, דווח שנסטרוביץ עבר בעסקה גדולה מהראפטורס עם מייסאו באסטון, טי.ג'יי פורד ובחירת דראפט מהמקום ה-17 (רוי היברט) אל האינדיאנה פייסרס עבור ג'רמיין אוניל ובחירת דראפט מהמקום ה-41 (ניית'ן ג'וואי). העסקה הושלמה באופן רשמי ב-9 ביולי אותה שנה.
נסטרוביץ' היה חבר בנבחרת הלאומית של סלובניה יותר מעשור (1997-2008) ואף היה הקפטן של הנבחרת למספר שנים עד לפרישתו ב-2008 אליה הגיע בגלל עומס משחקים וגילו המבוגר יחסית. נסטרוביץ' הוביל את הנבחרת למספר הישגים שבהם המקום ה-6 המכובד באליפות אירופה 2005 ואף גם להעפלה ראשונה של הנבחרת לאליפות העולם 2006.
EnglishالعربيةCatalàDeutschΕλληνικάEspañolSuomiFrançaisHrvatskiItaliano日本語LietuviųMalagasyPolskiPortuguêsРусскийSlovenščinaСрпски / srpskiVolapük中文	עריכת הקישורים	נערך לאחרונה ב־06:57, 26 ביוני 2016.